smcproject/ml-wiki-sentences huggingface dataset:
സഭയുടെ തലവൻ ഉന്നതാധികാരി(superior general) എന്നറിയപ്പെട്ടു.
1541 ഏപ്രിൽ 17-നു, അപ്പോൾ 50 വയസ്സുണ്ടായിരുന്ന ഇഗ്നേഷ്യസ്, ഈശോസഭയുടെ ആദ്യത്തെ ഉന്നതാധികാരിയായി തെരഞ്ഞെടുക്കപ്പെട്ടു.
മരണം വരെ അദ്ദേഹം ആ പദവിയിൽ തുടർന്നു.
അവശേഷിച്ച ജീവിതകാലം അദ്ദേഹം റോമിലാണ്‌ കഴിഞ്ഞത്.
അവിടെയിരുന്ന് അദ്ദേഹം താൻ സ്ഥാപിച്ച പ്രസ്ഥാനത്തിന്റെ ലോകമെങ്ങുമുള്ള പ്രവർത്തനങ്ങൾക്ക് നേതൃത്വം കൊടുത്തു.
ലോകമെങ്ങും മിഷനറി പ്രവർത്തനങ്ങളിലും വിദ്യാഭ്യാസരംഗത്തും ആണ്‌ ഈശോസഭ ശ്രദ്ധ കേന്ദ്രീകരിച്ചത്.
ഇന്ത്യയും ചൈനയും ജപ്പാനും അമേരിക്കയും എല്ലാം ഈശോസഭയുടെ പ്രവർത്തനരംഗങ്ങളായി.
ഇന്ത്യയിലും ജപ്പാനിലും മിഷനറി പ്രവർത്തനം നടത്തിയതിനുശേഷം ചൈനയിലേയ്ക്ക് കപ്പൽ കാത്തുകിടക്കെ രോഗബാധിതനായി മരിച്ച ഫ്രാൻസിസ് സേവ്യർ ഈശോസഭയുടെ പ്രേഷിതരിൽ പ്രമുഖനാണ്‌.
വടക്കേ അമേരിക്കയിൽ പര്യവേഷകന്മാരെന്ന നിലയിൽ ഈശോസഭാംഗങ്ങൾ ശ്രദ്ധിക്കപ്പെട്ടു.
തെക്കേ അമേരിക്കയിൽ വിദ്യാഭ്യാസത്തിന്റേയും ശാസ്ത്രീയമായ കൃഷിയുടേയും പ്രചരണത്തിന്‌ അവർ ഗണ്യമായ സംഭാവനകൾ നൽകി.
ഈശോസഭയിൽ അംഗമാകാൻ ആഗ്രഹിക്കുന്നവർ രണ്ടുവർഷം നവസന്യാസികളായി കഴിയേണ്ടിയിരുന്നു.
സംഘടനയുടെ ലക്ഷ്യങ്ങൾക്കും "വിശുദ്ധമായ അനുസരണത്തിനും" (holy obedience) ചേരും‌വിധമുള്ള പരിശീലനവും ആത്മീയാഭ്യാസങ്ങളും അവരെ രൂപപ്പെടുത്തി.
മേലധികാരികളെ അനുസരിക്കുമ്പോൾ ദൈവത്തെയാണ്‌ അനുസരിക്കുന്നതെന്ന് അവർ വിശ്വസിച്ചു.
നാലുതലങ്ങളായുള്ള ഒരു സംഘടനാശ്രേണിയാണ്‌ ഈശോസഭയ്ക്കുണ്ടായിരുന്നത്.
നാലുതലങ്ങളിലും പെട്ടവർ സന്യാസികളെപ്പോലെ കൂട്ടയ്മയിൽ ഒരുമിച്ചു ജീവിച്ചു.
പ്രത്യേകമായ തപശ്ചര്യകളൊന്നും സംഘാംഗങ്ങൾക്ക് നിശ്ചയിക്കപ്പെട്ടിരുന്നില്ല.
പാനഭോജനങ്ങളിൽ മിതത്ത്വം പാലിക്കേണ്ടിയിരുന്നു.
എന്നാൽ കഠിനമായ ഉപവാസം പ്രോത്സാഹിക്കപ്പെട്ടിരുന്നില്ല.
സഭാംഗങ്ങൾക്ക് അതിൽ പ്രവേശിക്കുമ്പോൾ ഉണ്ടായിരുന്ന സ്വത്തിന്റെ ഉടമകളായി തുടരാമായിരുന്നു.
എന്നാൽ അതിൽ നിന്നുള്ള വരുമാനത്തിന്റെ അവകാശിയും സ്വത്തിന്റെ തന്നെ അനന്തരാവകാശിയും സഭ തന്നെയായിരുന്നു.
ലൊയോളയുടെ വ്യക്തിത്വത്തിന്റെ മുദ്ര ആഴത്തിൽ പതിഞ്ഞ പ്രസ്ഥാനമായിരുന്നു ഈശോസഭ.
ആദ്യം എഴുതിയ നിയമാവലി, അദ്ദേഹം പുതിയ അനുഭവങ്ങളുടെ പശ്ചാത്തലത്തിൽ പരിഷ്കരിച്ച് കൂടുതൽ പ്രായോഗികമാക്കി.
റോമിലെ തന്റെ ലളിതമായ മുറിയിലിരുന്ന്, യൂറോപ്പിലും, ലോകത്തിന്റെ ഇതരഭാഗങ്ങളിലുമുള്ള സഭയുടെ പ്രവർത്തനങ്ങളെ അദ്ദേഹം പ്രാഗല്ഭ്യത്തോടെയും അധികാരത്തോടെയും നിയന്ത്രിച്ചു.
പ്രായമേറിയപ്പോൾ, സംഘടനയുടെ ഉത്തരവാദിത്തങ്ങൾ ഇഗ്നേഷ്യസിന്‌ ക്ലേശകരമായതോടെ  അടുത്ത സഹപ്രവർത്തകരോടുള്ള അദ്ദേഹത്തിന്റെ പെരുമാറ്റം മയമില്ലാത്തതായി.
എന്നാൽ അദ്ദേഹം ഏറ്റവുമേറെ കണിശക്കാരനായത് തന്നോടുതന്നെയായിരുന്നു.
ഒരുകഷണം അപ്പവും, ഇത്തിരി വെള്ളവും മാത്രമായി അദ്ദേഹത്തിന്റെ ആഹാരം.
പലപ്പോഴും, നാലുമണിക്കൂർ മാത്രമായിരുന്നു ഉറക്കം.
ഇഗ്നേഷ്യസ് മരിക്കുമ്പോൾ ഈശോസഭയിൽ ആയിരത്തോളം അംഗങ്ങൾ ഉണ്ടായിരുന്നു.
അവരിൽ 35 പേരായിരുന്നു ഏറ്റവും മുകളിലെ ശ്രേണിയിൽ പെട്ടവരായിരുന്നത്.
1556-ൽ അന്തരിച്ച ലൊയോളയെ 1609-ൽ, പൗലോസ് അഞ്ചാമൻ മാർപ്പാപ്പ വാഴ്ത്തപ്പെട്ടവനായും 1622-ൽ ഗ്രിഗോരിയോസ് പതിനഞ്ചാമൻ മാർപ്പാപ്പ വിശുദ്ധനായും പ്രഖ്യാപിച്ചു.
ജൂലൈ 31-ആം തിയതി ഇഗ്നേഷ്യസിന്റെ തിരുനാളായി കൊണ്ടാടപ്പെടുന്നു.
1922-ൽ പീയൂസ് പതിനൊന്നാമൻ മാർപ്പാപ്പ ഇഗ്നേഷ്യസിനെ എല്ലാ അദ്ധ്യാത്മധ്യാനങ്ങളുടേയും മദ്ധ്യസ്ഥനായി പ്രഖ്യാപിച്ചു.
സൈനികരുടേയും, ഈശോസഭയുടേയും, സ്പെയിനിലെ ബാസ്ക് പ്രവിശ്യയുടേയും ബിസ്കേയിലെ ഗൂയിപ്പുസ്കോ പ്രവിശ്യയുടേയും മദ്ധ്യസ്ഥനും അദ്ദേഹമാണ്‌.
ആത്മീയാഭ്യാസങ്ങൾ
ഇഗ്നേഷ്യസിന്റെ പ്രസിദ്ധരചനയായ " ആത്മീയാഭ്യാസങ്ങൾ " (spiritual exercises) ക്രിസ്തീയസാഹിത്യത്തിലെ ക്ലാസിക്കുകളിൽ ഒന്നാണ്‌.
മൻ‌റീസയിലെ താപസജീവിതത്തിൽ തുടങ്ങിവച്ച ഈ ഗ്രന്ഥത്തിന്‌ ഇഗ്നേഷ്യസ് അന്തിമരൂപം കൊടുത്തത് പാരിസിലെ താമസക്കാലത്താണ്‌‌.
നാലാഴ്ച നീണ്ടുനിൽക്കുന്ന ഒരാത്മീയനവീകരണ പദ്ധതിയാണ്‌ ആ രചന.
നമ്മുടെ പാപങ്ങൾ ഓരോന്നായി അനുസ്മരിച്ച് അവ അർഹിക്കുന്ന ശിക്ഷയെ സങ്കല്പത്തിലേയ്ക്കു കൊണ്ടുവരുകയാണ്‌ അഭ്യാസങ്ങളുടെ ആദ്യപടി.
ഏകപാപത്തിനു സാത്താന്‌ നിത്യനരകം ലഭിച്ചെന്നിരിക്കെ, പാപം വഴി അനേകവട്ടം ദൈവത്തെ ധിക്കരിച്ചതിന്‌ താൻ എത്രവലിയ ശിക്ഷ അർ‌ഹിക്കുന്നു എന്ന് ആത്മീയാഭ്യാസി സ്വയം ചോദിക്കണം.
പിന്നെ അയാൾ ചെയ്യേണ്ടത്, ഒരു മുറിയിലെ ഇരുട്ടിന്റെ ഏകാന്തതയിൽ നരകത്തിന്റെ പാരുഷ്യത്തെ കഴിയുന്നത്ര തീവ്രതയിൽ സങ്കല്പിക്കുകയാണ്‌‌.
നരകാഗ്നിയുടെ ഭീകരതയും, അഭിശപ്തരായ നരകവാസികളുടെ ദുരിതങ്ങളും, വേദനയുടെ അലർച്ചയും നിരാശയുടെ നെടുവീർപ്പും അയാൾ ഭാവനയിൽ കാണണം.
ഗന്ധകവും മാംസവും കത്തുന്ന ദുർഗന്ധം സങ്കല്പിക്കുകയും അഗ്നിനാവുകൾ സ്വന്തം ശരീരത്തെ പുണരുന്നത് അറിയുകയും വേണം.
തുടർന്ന് അനന്തകാലത്തേയ്ക്കുള്ള ഈ ദുരിതത്തിൽ നിന്ന് രക്ഷപെടാൻ എന്താണു വഴിയെന്ന് അഭ്യാസി സ്വയം ചോദിക്കണം: കുരിശിൽ യേശു അർപ്പിച്ച രക്ഷാകരമായ ബലിയിലൂടെ എന്നാണ്‌ മറുപടി.
അതിനാൽ യേശുവിന്റെ ജീവിതത്തെ അതിന്റെ എല്ലാ വിശദാംശങ്ങളിലും ഭാവനചെയ്യാൻ അയാൾ ശ്രമിക്കണം.
ആ ചരിത്രനാടകത്തിലെ ഓരോ രംഗത്തിലും സന്നിഹിതരായി അതിൽ പങ്കെടുക്കാൻ ഭാഗ്യം ലഭിച്ച മഹാവ്യക്തികളെ പിന്തുടർന്ന് അവരുടെ വസ്ത്രവിളുമ്പുകൾ ചുമ്പിക്കണം.
രണ്ടാഴ്ച ദീർഘിക്കുന്ന ഈ ധ്യാനത്തിനു ശേഷം ആത്മീയാഭ്യാസി, പീഡാനുഭവത്തിന്റെ ഓരോ ഘട്ടത്തിലും, കുരിശിന്റെ വഴിയിലെ ഓരോ രംഗത്തിലും, യേശുവിനെ അനുഗമിക്കണം.
ഗദ്സമേൻ തോട്ടത്തിൽ അയാൾ യേശുവിനൊപ്പം പ്രാർത്ഥിക്കണം; യേശുവിനൊപ്പം ചാട്ടവാറടിയേൽക്കുന്നതായും, മുഖത്ത് തുപ്പപ്പെടുന്നതായും, കുരിശിൽ തറയ്ക്കപ്പെടുന്നതായും സങ്കല്പിക്കണം.
സഹനത്തിന്റെ ഓരോ നിമിഷത്തിലും യേശുവിനൊപ്പമുണ്ടായിരുന്ന ശേഷം അദ്ദേഹത്തോടൊപ്പം മരിച്ച് കല്ലറയിൽ സംസ്കരിക്കപ്പെടണം.
അവസാനം, നാലാമത്തെ ആഴ്ചയുടെ സമാപ്തിയിൽ, യേശുവിനോടുകൂടി വിജയത്തോടെ ഉയിർത്തെഴുന്നേൽക്കുന്നതായും സ്വർഗ്ഗത്തിലേയ്ക്ക് ആരോഹണം ചെയ്യുന്നതായുമുള്ള സങ്കല്പത്തിലാണ്‌ ഈ അഭ്യാസം സമാപിക്കേണ്ടത്.
ഈ ധ്യാനാനുഭവം നൽകുന്ന അനുഗൃഹീതമായ മനോഭാവം ഏതു പ്രതികൂല സാഹചര്യത്തിലും, "സാത്താനെതിരായുള്ള സമരത്തിൽ യേശുവിന്റെ യോദ്ധാവായിരിക്കാൻ" അഭ്യാസിയെ പ്രാപ്തനാക്കുമെന്ന് ഇഗ്നേഷ്യസ് കരുതി.
അവലംബം ↑ ↑ ↑ Vivian Green, A New History of Christianity(പുറം 162) ↑ Ignatius Loyola and the Society of Jesus, A History of Christianity, Kenneth Scott Latourette(പുറങ്ങൾ 845) ↑ Paths of Faith, John A Hutchinson(പുറം 554) ↑ ↑ The Reformation, സംസ്കാരത്തിന്റെ കഥ ആറാം ഭാഗം, വിൽ ഡുറാന്റ് (പുറങ്ങൾ 905-915
ഇഗ്ലൂ ഇംഗ്ലീഷ് വിലാസം https://ml.wikipedia.org/wiki/Igloo മിക്കവാറും പണിതീരാറായ, ഇടത്തരം വലിപ്പമുള്ള ഒരു ഇഗ്ലൂ.
വാതിലിനു താഴെ കുഴിച്ചിരിക്കുന്നതും പൂർത്തിയാകാത്ത ബാഹ്യഭാഗവും ശ്രദ്ധിക്കുക.
കാനഡായിലെ ഡോർസെറ്റ് മുനമ്പിൽ പണിതു കൊണ്ടിരിക്കുന്ന ഒരു ഇഗ്ലൂ
മഞ്ഞുകട്ടകൾ കൊണ്ട് ഇന്യൂയിറ്റ് വർഗ്ഗക്കാർ നിർമ്മിക്കുന്ന വീടുകളാണ് ഇഗ്ലൂ എന്നറിയപ്പെടുന്നത് .
ഇന്യൂയിറ്റ് ഭാഷയിൽ ഇഗ്ലൂ എന്ന വാക്കിന് അർത്ഥം മഞ്ഞുവീട് എന്നുമാത്രമല്ല.
മരം കൊണ്ടോ മറ്റുവസ്തുക്കൾ കൊണ്ടോ നിർമ്മിക്കുന്ന വീടുകൾക്കും ടെന്റുകൾക്കും ഇതേ പേരു തന്നെയാണ്.
എന്നാൽ ഈ സമൂഹത്തിനു പുറത്ത് ഇഗ്ലൂ എന്ന വാക്കു കൊണ്ടു ഉദ്ദേശിക്കുന്നത് ഉറച്ച മഞ്ഞുകട്ടകൾ കൊണ്ടുണ്ടാക്കിയ ഡോം ആകൃതിയിലുള്ള വീടാണ്.
ഇഗ്ലൂ പ്രധാനമായും ഇന്യൂയിറ്റ് വർഗ്ഗക്കാരുമായി ബന്ധപ്പെട്ടിരിക്കുന്നുവെങ്കിലും കാനഡയിലെ മധ്യ ആർട്ടിക്ക് പ്രദേശത്തും ഗ്രീൻലാന്റിലെ തുലെ പ്രദേശത്തെയും ജനങ്ങളാണു ഇത്തരം വീടുകൾ സാധാരണ നിർമ്മിക്കുന്നത്.
മഞ്ഞിനിടയിൽ കുടുങ്ങിയിരിക്കുന്ന വായു ഒരു കുചാലകമായി പ്രവർത്തിക്കുന്നതിനാലാണ് കൂടിയ തണുപ്പിൽ നിന്നും രക്ഷനേടാനായി ഇവർ ഇത്തരം വീടുകളെ ആശ്രയിക്കുന്നത്.
പുറത്തെ താപനില -40 ഡിഗ്രി സെന്റീഗ്രേഡ് ആയിരിക്കുമ്പോഴും ശരീര ഊഷ്മാവു കൊണ്ടു മാത്രം ഇഗ്ലൂവിനുള്ളിലെ താപനില -7 മുതൽ +16 ഡിഗ്രി സെന്റീഗ്രേഡു വരെയുള്ള അളവിൽ നിയന്ത്രിക്കാൻ സാധിക്കുന്നു.
ഇഗ്വാന ഇംഗ്ലീഷ് വിലാസം https://ml.wikipedia.org/wiki/Iguana
സസ്യഭുക്കുകൾ ആയ പല്ലികളുടെ ഒരു ജനുസ്സാണ് ഇഗ്വാന .
ഭൂമദ്ധ്യരേഖാ പ്രദേശങ്ങളായ മെക്സിക്കോ ,മദ്ധ്യ അമേരിക്ക ,പോളിനേഷ്യൻ ദ്വീപുകളായ ഫിജി ,ടോംഗ , വെസ്റ്റ്‌ ഇൻഡീസ് പ്രദേശങ്ങളിൽ ഇവയെ കണ്ടുവരുന്നു.
1768 ൽ ആസ്ത്രിയൻ പ്രകൃതി ശാസ്ത്രജ്ഞൻ ആയ ജോസഫസ് നിക്കൊളാസ് ലോറന്റിയാണു ഈ ജനുസ്സിനെ ആദ്യമായി കണ്ടെത്തിയത്.
ഇവാന (Iwana ) എന്ന വാക്കിൽ നിന്നാണു ഇഗ്വാന എന്ന വാക്ക് ഉണ്ടായത് .
ഈ ജനുസ്സിൽ ഉള്ള രണ്ടു ജീവികളാണ്  പച്ച ഇഗ്വാന ( Green Igwana - ശാ.നാ-Igwana Igwana ) യും ലെസ്സർ ആന്റീലിയൻ ഇഗ്വാനയും ( Lesser Antilian Igwana - ശാ.
നാ- Iguana delicatissima .
ഇഗ്വാനിഡെ കുടുംബത്തിലെ എല്ലാ ഉരഗങ്ങളെയും പൊതുവേ ഇഗ്വാന എന്ന പേരിൽ വിളിക്കാറുണ്ട് ഇതും കാണുക വെള്ള കേ ഇഗ്വാന നീല ഇഗ്വാന ക്യൂബൻ ഇഗ്വാന അനോളെ ചിത്രശാല | ക്യൂബൻ ഇഗ്വാന | നീല ഇഗ്വാന | വെള്ള കേ ഇഗ്വാന |പച്ച ഇഗ്വാന |പച്ച ഇഗ്വാന
എം. എ. എം. എച്ച്. എസ്. എസ്. കൊരട്ടി
കേരളത്തിലെ ചാലക്കുടി താലൂക്കിൽ കൊരട്ടിയിൽ സ്ഥിതി ചെയ്യുന്ന ഒരു വിദ്യാലയമാണ് എം.എ.എം.എച്ച്. എസ്.എസ്. എന്നറിയപ്പെടുന്ന മാർ അഗസ്റ്റിൻ മെമ്മോറിയൽ ഹയർ സെക്കന്ററി സ്കൂൾ .
ഇംഗ്ലീഷ്: Mar Augustine Memorial Higher Secondary School ( MAMHSS ) ഇവിടെ ഇംഗ്ലീഷും മലയാളവും മാധ്യമമായി പഠനം നടക്കുന്നു.
സൈറോ മലബാർ സഭയുടെ ആദ്യത്തേയും ഏറ്റവും ദീർഘകാലം ഭരണത്തിലിമിരുന്ന മെത്രോപോലീത്തയായ മാർ അഗസ്റ്റിൻ കണ്ടത്തിലിന്റെ പേരിലാണ് വിദ്യാലയം  അറിയപ്പെടുന്നത്.
1945 ൽ സ്ഥാപിക്കപ്പെട്ട ഈ വിദ്യാലയം മാർ അഗസ്റ്റിൽ വിദ്യലയമെന്നാണ് ആദ്യം അറിയപ്പെട്ടിരുന്നത്.
പിന്നീട് ഇത് ഹൈസ്കൂളായും ഹൈയർ സെക്കണ്ടറി സ്കൂളായും പരിണമിച്ചു.
സഹവിദ്യാഭ്യാസ രീതി അവലംബിച്ചിരിക്കുന്ന ഈ വിദ്യാലയത്തിന്റെ ഇപ്പോഴത്തെ പ്രധാനാധ്യാപകൻ ഡേവിസൻ വർഗീസ് ആണ്.
1945 ലാണ് വിദ്യാലയം സ്ഥാപിക്കപ്പെട്ടത്.
സൈറോ മലബാർ സഭയുടെ ആദ്യത്തേയും ഏറ്റവും ദീർഘകാലം ഭരണത്തിലിരുന്നതുമായ മെത്രോപോലീത്തയായ മാർ അഗസ്തിൻ കണ്ടത്തിലിന്റെ സ്റ്റ്മാരകമായാണ് വിദ്യാലയം സൈറോ മലബാർ സഭ പണികഴിപ്പിച്ചത്.
5,6,7 ക്ലാസ്സുകളിലേക്ക് ഒന്നിച്ച് 1945 വിദ്യാലയം ആരംഭിച്ചു.
മാർ അഗസ്തിൻ സ്കൂൾ എന്നാണിത് അക്കാലത്ത് അറിയപ്പെട്ടിരുന്നത്.
എം. കുഞ്ഞാമൻ ഡോ.എം.കുഞ്ഞാമൻ ഡോ.എം.കുഞ്ഞാമൻ ഇംഗ്ലീഷ് വിലാസം https://ml.wikipedia.org/wiki/M.
Kunhjaman
കേരളത്തിലെ ഒരു സാമ്പത്തികശാസ്ത്ര പണ്ഡിതനും ദലിത് ചിന്തകനും അദ്ധ്യാപകനുമാണ് ഡോ. എം. കുഞ്ഞാമൻ എന്ന മണ്ണ്യമ്പത്തൂർ കുഞ്ഞാമൻ.
ഡോ. കെ.ആർ. നാരായണന് ശേഷം സാമ്പത്തിക ശാസ്ത്രം എം.എ യിൽ ഒന്നാം റാങ്ക് നേടുന്ന ആദ്യ ദലിത് കേരളീയനുമാണ് കുഞ്ഞാമൻ.
മുഖ്യധാര ഇടതുപക്ഷവുമായി വിയോജിപ്പുകൾ പുലർത്തുന്ന ഒരു ദലിത് ഇടതു ചിന്തകനായാണ് ഡോക്ടർ എം. കുഞ്ഞാമൻ അറിയപ്പെടുന്നത്.
എതിര്  എന്ന അദ്ദേഹത്തിൻറെ ജീവചരിത്രത്തിന് കേരള സാഹിത്യ അക്കാദമിയുടെ  2021 ലെ പുരസ്കാരം ലഭിച്ചുവെങ്കിലും നിരസിച്ചു.
2023 ഡിസംബർ 3 ന് മരണമടഞ്ഞു.
മരണം ആത്മഹത്യയാണ് എന്നാണ് പോലീസ് നിഗമനം ജീവിതം
പാലക്കാട് ജില്ലയിലെ പട്ടാമ്പിക്കടുത്ത് വാടാനാംകുറിശ്ശിയിൽ അയ്യപ്പന്റെയും ചെറോണയുടെയും മകനായി ജനിച്ചു.
പാണ സമുദായത്തിൽ പിറന്ന ഡോക്ടർ എം. കുഞ്ഞാമന്റെ ചെറുപ്പകാലം ദാരിദ്ര്യത്തിന്റെതും ജാതി വിവേചനത്തിന്റെയും  ദുരിതങ്ങൾ നിറഞ്ഞതായിരുന്നു.
ആത്മവിശ്വാസത്തോടെയും കഠിനാദ്ധ്വാനത്തിലൂടെയും അതിനെയെല്ലാം നേരിട്ട അദ്ദേഹം  പാലക്കാട് വിക്ടോറിയ കോളേജിൽ നിന്ന് എം.എ സാമ്പത്തിക ശാസ്ത്രത്തിൽ ഒന്നാം റാങ്ക് കരസ്ഥാമാക്കി.
തിരുവനന്തപുരം സിഡിഎസിൽ നിന്ന് എം.ഫിലും കൊച്ചിൻ സർവകലാശാലയിൽ നിന്ന് പി.എച്ച്ഡിയും നേടി.
കേരള സർവകലാശായുടെ കാര്യവട്ടം കാമ്പസിൽ സാമ്പത്തിക ശാസ്ത്ര വകുപ്പിൽ അദ്ധ്യാപകനായി ചുമതലയേറ്റ ശേഷം  1979 മുതൽ 2006 വരെയുള്ള 27 വർഷം ജോലി ചെയ്തു.
തുടർന്ന് ടാറ്റാ ഇൻസ്റ്റിട്ട്യൂട്ട് ഓഫ് സോഷ്യൽ സയൻസിന്റെ തുൽജാപൂർ ക്യാമ്പസിൽ അദ്ധ്യാപകനായി ഒമ്പത് വർഷം പ്രവർത്തിച്ചു.
ഡോക്ടർ എം. കുഞ്ഞാമനേക്കുറിച്ച് പത്രപ്രവർത്തകൻ എം. കണ്ണൻ എഡിറ്റ് ചെയ്ത് പ്രസിദ്ധീകരിച്ച "എതിര്" എന്ന അനുഭവക്കുറിപ്പ് ഡോക്ടർ എം. കുഞ്ഞാമൻ തന്റെ ജീവിതത്തിലുടനീളം അനുഭവിച്ച ജാതിവിവേചനത്തിന്റെയും ജാതി പീഢനത്തിന്റേയും അമ്പരപ്പിക്കുന്ന നേർകാഴ്ചകൾ വായനക്കാർക്ക് മുമ്പിൽ തുറന്നിടുന്നു.
ഗ്രന്ഥങ്ങൾ ഡവലപ്മെന്റ് ഓഫ് ട്രൈബൽ ഇക്കോണോമി സ്റേറ്ട് ലെവൽ പ്ലാനിംഗ് ഇൻ ഇന്ത്യ എക്കണോമിക് ഡെവലൊപ്മെന്റ് ആൻഡ് സോഷ്യൽ ഗ്ലോബലൈസേഷൻ ഉപന്യാസങ്ങൾ ഗ്ലോബലൈസേഷൻ: ചാലഞ്ചസ് ആൻഡ് റെസ്പോൻസസ്- എ പേഴ്സ്പെക്റ്റീവ്.
ലാൻഡ് റിലേഷൻസ്  ഇൻ ഇന്ത്യ: എ  ക്രിട്ടിക്കൽ പേഴ്സ്പെക്റ്റീവ് വുമൺ എംപവര്മെന്റ് ത്രൂ  റിസർവേഷൻ ഇൻ ഇന്ത്യൻ ലെജിസ്ലേറ്റേഴ്സ് റിവിസ്റ്റിംഗ് ഡെവലൊപ്മെന്റ് ഇൻ ദി ഇറാ ഓഫ് ഗ്ലോബലൈസേഷൻ ഗ്ലോബലൈസേഷൻ: ചാലഞ്ചസ് ആൻഡ് റെസ്പോണ്സ്സ് റൂറൽ ടെലോപ്മെന്റ് പ്രോജെക്ടസ് പോളിസി പ്ലാനിംഗ് ആൻഡ് മാനേജ്മെന്റ് പുരസ്കാരങ്ങൾ ജീവചരിത്രം/ആത്മകഥക്കുള്ള കേരള സാഹിത്യ അക്കാദമി പുരസ്കാരം - എതിര് - 2021 അവലംബം
എം. ആർ. രേണുകുമാർ ഇംഗ്ലീഷ് വിലാസം https://ml.wikipedia.org/wiki/M.
R._Renukumar
മലയാള കവിയും ചിത്രകാരനും പരിഭാഷകനുമാണ് എം. ആർ. രേണുകുമാർ .
മികച്ച കവിതക്കുള്ള 2019-ലെ കേരള സാഹിത്യ അക്കാദമി പുരസ്കാരം ഉൾപ്പടെ നിരവധി പുരസ്കാരങ്ങൾ ലഭിച്ചിട്ടുണ്ട്.
1969ൽ കോട്ടയം ജില്ലയിലെ കാരാപ്പുഴയിൽ ജനനം.
എം ജി സർവകലാശാല യുവജനോത്സവത്തിൽ 1994ലെ കലാപ്രതിഭ.
സാമ്പത്തികശാസ്ത്രത്തിൽ ബിരുദാനന്തരബിരുദവും എം ഫില്ലും നേടി.
ആനുകാലികങ്ങളിലും മറ്റും കഥകളും കവിതകളും എഴുതാറുണ്ട്.
എഴുത്തുകാരിയും അദ്ധ്യാപികയുമായ രേഖാ രാജ് പത്നിയാണ് കൃതികൾ അരസൈക്കിൾ (ബാലസാഹിത്യം) നാലാംക്ലാസിലെ വരാൽ ഞാറുകൾ-മലയാളത്തിലെ ദലിത് കഥകൾ.
പച്ചക്കുപ്പി വെഷക്കായ മുഴുസൂര്യനാകാനുള്ള ശ്രമങ്ങൾ പൊയ്കയിൽ യോഹന്നാൻ അയ്യങ്കാളി ജീവിതവും ഇടപെടലുകളും കൂട്ടുകൂടുന്ന കഥകൾ (ബാലസാഹിത്യം) മുഴുസൂര്യനാകാനുള്ള ശ്രമങ്ങൾ കൊതിയൻ പുരസ്കാരങ്ങൾ കഥാവിഭാഗത്തിൽ മികച്ച പുസ്തകത്തിനുള്ള ബാലസാഹിത്യ ഇൻസ്റ്റിറ്റ്യൂട്ടിന്റെ പുരസ്കാരം നാലാംക്ലാസിലെ വരാൽ എന്ന കൃതിയിലൂടെ 2009ൽ‍ നേടി.
വെഷക്കായ യ്ക്ക് 2008 ലെ എസ്.ബി.ടി കവിതാപുരസ്കാരം കേരള സാഹിത്യ അക്കാദമി പുരസ്കാരം  2019 -കൊതിയൻ എന്ന കൃതിക്ക് അവലംബം ↑ https://www.newindianexpress.com/cities/thiruvananthapuram/2008/nov/27/winners-of-sbt-literary-media-awards-announced-2800.html ↑ ↑ http://www.puzha.com/blog/author/mr_renukumar/ ↑ ISBN	9788126473762 ഡി സി ബുക്സ് ↑ 9789384571696 നാഷണൽ ബുക്ക്‌ സ്റ്റാൾ, http://www.pusthakakada.com/kadhakal/6539-njaarukal.html%5Bപ്രവർത്തിക്കാത്ത+കണ്ണി%5D ↑ https://keralabookstore.com/book/veshakkaya/6335/ ↑ https://keralabookstore.com/book/ayyankali-jeevithavum-idapedalukalum/10475/ ↑ https://keralabookstore.com/book/koottukoodunna-kathakal/9839/ ↑ https://keralabookstore.com/book/muzhusooryanakanulla-sramangal/2144/ ↑ ISBN : 9789352820733 DC Books ↑ http://ksicl.org/index.php?option=com_content view=article id=67 Itemid=55 ↑ ↑ പുറത്തേക്കുള്ള കണ്ണികൾ
എം. ഉമേഷ് റാവു ഇംഗ്ലീഷ് വിലാസം https://ml.wikipedia.org/wiki/M.
_Umesh_Rao
കേരളനിയമസഭയിൽ ആദ്യമായി എതിരില്ലാതെ തിരഞ്ഞെടുക്കപ്പെട്ട അംഗമായിരുന്നു എം. ഉമേഷ് റാവു (ജീവിതകാലം: 25 ഒക്ടോബർ 1898 -22 ഏപ്രിൽ 1968 ).
ഒന്നാം കേരളനിയമസഭയിൽ മഞ്ചേശ്വരത്തു നിന്ന് സ്വതന്ത്രനായാണ് ഇദ്ദേഹം എതിരില്ലാതെ തിരഞ്ഞെടുക്കപ്പെട്ടത്.
അഭിഭാഷക വൃത്തി നോക്കിയിരുന്ന ഇദ്ദേഹം ബി.എൽ. ബിരുദധാരിയാണ്.
കേരള നിയമസഭയിലെ പാസായ ഏക സ്വകാര്യ ബിൽ അവതരിപ്പിച്ചത് ഉമേഷ് റാവു ആയിരുന്നു.
1921ലാണ് ഇദ്ദേഹം ആദ്യമായി രാഷ്ട്രീയത്തിലേക്ക് വരുന്നത്, കാസർഗോഡ് താലൂക്ക് കോൺഗ്രസ് കമ്മിറ്റി പ്രസിഡന്റ്, തെക്കൻ കാനറ ഡി.സി.സി പ്രസിഡന്റ്, കാസർഗോഡ് നെയ്ത്ത് സഹകരണസംഘത്തിന്റെ സ്ഥാപകൻ, തെക്കൻ കാനറ ജില്ലാ ബോർഡംഗം എന്നിങ്ങനെ വിവിധ നിലകളിൽ ഇദ്ദേഹം പ്രവർത്തിച്ചിട്ടുണ്ട്.
1968 ഓഗസ്റ്റ് 21ന് നിയമസഭ ഇദ്ദേഹത്തിന്റെ നിര്യാണത്തിൽ അനുശോചനം രേഖപ്പെടുത്തി.
എം. കുഞ്ഞിക്കണ്ണൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/M.
_Kunhikannan_Nambiar
കേരളത്തിലെ ഒരു കോൺഗ്രസ് പ്രവർത്തകനും മുൻ നിയമസഭാംഗവുമായിരുന്നു എം.കെ. നമ്പ്യാർ എന്നറിയപ്പെട്ടിരുന്ന എം. കുഞ്ഞിക്കണ്ണൻ നമ്പ്യാർ .
കാസർഗോഡ് നിയമസഭാമണ്ഡലത്തിൽ നിന്നും കോൺഗ്രസ് സ്ഥാനാർഥിയായി വിജയിച്ചാണ് ഇദ്ദേഹം രണ്ടാം കേരളനിയമസഭയിൽ അംഗമായത് .
1951ലാണ് സജീവ രാഷ്ട്രീയത്തിലേക്ക് പ്രവേശിച്ചത്.
സൗത്ത് ഇന്ത്യ കോ-ഓപ്പറേറ്റീവ് ഇൻഷുറൻസ് കമ്പനിയുടേ ഡയറക്ടറായിരുന്നു.
കെപിസിസി , എഐസിസി , കോൺഗ്രസ് നിയമസഭാ പാർട്ടി എക്സിക്യൂട്ടീവ് എന്നിവിടങ്ങളിൽ അംഗമായിരുന്ന ഇദ്ദേഹം കണ്ണൂർ ഡിസിസിയുടെ ഖജാൻജിയുമായിരുന്നു.
1916 ജൂലൈ 27 ന് കാഞ്ഞങ്ങാട് ആയിരുന്നു ജനനം.
കോടോത്ത് കുഞ്ഞമ്പുനായർ, മാവില കുഞ്ഞിമാണിക്യം അമ്മ എന്നിവരാണ് മാതാപിതാക്കൾ.
മംഗലാപുരത്തായിരുന്നു പഠനം.
എം.ബി.ബി.എസിനു ചേർന്നെങ്കിലും കോഴ്സ് പൂർത്തിയാക്കിയില്ല.
കൃഷിക്കാരനായി പ്രവർത്തിച്ചുവരവേ, 1951 മുതൽ സജീവരാഷ്ട്രീയത്തിലേർപ്പെട്ടു.
ഉദുമ നിയോജക മണ്ഡലത്തിൽ നിന്നുള്ള എം.എൽ.എ ആയിരുന്ന എം. കുഞ്ഞിരാമൻ നമ്പ്യാരും മാവില മാധവിയമ്മ, മാവില മീനാക്ഷിയമ്മ എന്നിവരും സഹോദരങ്ങളായിരുന്നു.
സാവിത്രിനമ്പ്യാരായിരുന്നു സഹധർമ്മിണി.
സാമൂഹികപ്രവർത്തകനും കാഞ്ഞങ്ങാട് ദുർഗ്ഗ ഹയർസെക്കണ്ടറി സ്കൂൾ മാനേജരുമായ കെ. വേണുഗോപാലൻ നമ്പ്യാർ ആതുരശുശ്രൂഷാമേഖലയിലുള്ള കെ. വിനോദ്കുമാർ എന്നിവർ മക്കളാണ്.
എം. ഉമ്മർ ഇംഗ്ലീഷ് വിലാസം https://ml.wikipedia.org/wiki/M.
കേരളത്തിലെ ഒരു രാഷ്ട്രീയ, സാമൂഹിക പ്രവർത്തകനാണ് എം. ഉമ്മർ (ജനനം: ജൂലൈ 1 1953).
കേരളനിയമസഭയിൽ മഞ്ചേരി മണ്ഡലത്തിൽ നിന്നുള്ള നിയമസഭാ സമാജികനുമാണിദ്ദേഹം.
ഇന്ത്യൻ യൂണിയൻ മുസ്‌ലിം ലീഗിലൂടെയാണ് അദ്ദേഹം തന്റെ രാഷ്ട്രീയ ജീവിതം ആരംഭിച്ചത്.
എം. മൊയ്‌ദീൻ ഹാജി-ആയിഷാ ദമ്പദികളുടെ മകനായി 1953 ജൂലൈ 1ന് കരുവാരക്കുണ്ടിൽ ജനിച്ചു.
എൽ.എൽ.ബി. ബിരുദം പൂർത്തിയാക്കി.
കേരള സ്റ്റേറ്റ് മുസ്ലിം ലീഗിന്റെ സജീവ പ്രവർത്തകനും മലപ്പുറം ജില്ലാ പഞ്ചായത്ത് പ്രസിഡന്റുമായിരുന്നു എം. ഉമ്മർ.
ജില്ലാ പഞ്ചായത്ത് ക്ഷേമ സ്റ്റാൻഡിംഗ് കമ്മിറ്റി ചെയർമാൻ, കരുവരക്കുണ്ട് ഗ്രാമപഞ്ചായത്ത് പ്രസിഡന്റ്;  മുസ്‌ലിം ലീഗ് ജില്ലാ കമ്മിറ്റി ട്രഷറർ; കേരള സ്റ്റേറ്റ് മുസ്‌ലിം ലീഗ് വർക്കിംഗ് കമ്മിറ്റി അംഗം, കെ.എം.എം.എൽ. അംഗം, വക്കഫ് ബോർഡ്; ദാരുൽ നജത്ത് അനാഥാലയവും അനുബന്ധ സ്ഥാപനങ്ങളുടെ സെക്രട്ടറി എന്നീ നിലകളിൽ പ്രവർത്തിച്ചിട്ടുണ്ട് .
എം. എസ്. ഹയർ സെക്കന്ററി സ്കൂൾ റാന്നി MS Higher Secondary School,Ranni MS Higher Secondary School,Ranni
എം. എസ്. ഹയർ സെക്കന്ററി സ്കൂൾ റാന്നി എന്ന മോർ സേവേറിയസ് ഹയർ സെക്കന്ററി സ്കൂൾ, റാന്നിയിലെ പ്രമുഖ പാഠശാലയാണ്.
റാന്നി പട്ടണത്തിന്റെ ഭാഗമായ പെരുമ്പുഴ ഭാഗത്ത് ആണ് ഈ സ്കൂൾ സ്ഥിതിചെയ്യുന്നത്.
പമ്പാനദിയുടെ തീരത്തുനിന്നും അധികം ദൂരത്തല്ല ഇതിന്റെ സ്ഥാനം.
1916ൽ റാന്നിയിലെ ക്നാനായ വലിയ പള്ളിയിലെ ക്നാനായ സമുദായത്തിന്റെ അംഗങ്ങളുടെ നേതൃത്വത്തിൽ ആരംഭിച്ച ഈ കലാലയം, ക്നാനായ ജാബൈറ്റ് ചർച്ചിന്റെ അധിപനായിരുന്ന ഗീവർഗീസ് മോർ സേവേറിയസ് മെത്രാപോലീത്തയുടെ പേരിലാണ് സ്ഥാപിച്ചത്.
2016ൽ നൂറാം വാർഷികം ആഘോഷിച്ച ഈ സ്കൂൾ റാന്നിയിലെ പ്രമുഖമായ ഹയർ സെക്കന്ററി സ്കൂളാണ്.
1916ൽ ഒരു മിഡിൽസ്കൂളായി നാരംഭിച്ച ഈ സ്കൂൾ, 1935ൽ ഹൈ സ്കൂൾ ആയി അപ്ഗ്രേഡ് ചെയ്തു.
1998ൽ ആണ് ഇത് ഹയർ സെക്കന്ററി സ്കൂൾ ആയി അപ്ഗ്രേഡ് ചെയ്യപ്പെട്ടത്.
സയൻസിനു 3 ബാച്ചും കൊമേഴ്സ് ഹ്യൂമാനിറ്റീസ് എന്നിവയ്ക്ക് ഓരോ ബാച്ചും ഹയർ സെക്കന്ററിയിൽ നിലവിലുണ്ട്.
MSHSS Ranni സ്കൂളിന്റെ പ്രധാന പ്രവർത്തനങ്ങൾ എൻ. എസ്. എസ് എൻ. സി. സി. സ്കൗട്ട്സ് ആന്റ് ഗൈഡ്സ് റെഡ് ക്രോസ് സൗഹൃദ ക്ലബ്ബ് അസാപ്പ് കരിയർ ഗൈഡൻസ് ആൻഡ് കൗൺസല്ലിങ് സയൻസ്, മാത്സ്, ലിറ്റററി, സോഷ്യൽ സയൻസ്, ഹിന്ദി, കൊമേഴ്സ്, പരിസ്ഥിതി, ആരോഗ്യ ക്ലബ്ബുകൾ വിദ്യാരംഗം കലാസാഹിത്യവേദി നല്ലപാഠം നേതൃത്വം പ്രിൻസിപ്പൾ: മനോജ്.
എം. ജെ. മാനേജർ: സക്കറിയ സ്റ്റീഫൻ അവലംബം
എം. കരുണാനിധി ഇംഗ്ലീഷ് വിലാസം https://ml.wikipedia.org/wiki/M.
_Karunanidhi
എം. കരുണാനിധി (3 ജൂൺ 1924 - 7 ഓഗസ്റ്റ് 2018) തമിഴ്‌നാട് സംസ്ഥാനത്തിന്റെ മുൻ മുഖ്യമന്ത്രിയും, ദ്രാവിഡ മുന്നേറ്റ കഴകം പാർട്ടിയുടെ നേതാവുമായിരുന്നു ‌.
1969-ൽ ഡി.എം.കെയുടെ സ്ഥാപക നേതാവായ സി.എൻ. അണ്ണാദുരൈ അന്തരിച്ചതിനെ തുടർന്നാണ് കരുണാനിധി പാർട്ടിയുടെ നേതൃസ്ഥാനം ഏറ്റെടുക്കുന്നത് .
1969-71, 1971-74, 1989-91, 1996-2001 and 2006-2011 എന്നിങ്ങനെ അഞ്ച് തവണ തമിഴ്‌നാട് സംസ്ഥാനത്തിന്റെ മുഖ്യമന്ത്രിയായിരുന്നിട്ടുള്ള ഇദ്ദേഹം ഓരോ തവണയും നടക്കുന്ന തെരഞ്ഞെടുപ്പുകളിൽ റെക്കോർഡ് ഭൂരിപക്ഷമാണ്‌ നേടിയിരുന്നത് .
വാർദ്ധക്യസഹജമായ അസുഖങ്ങൾ ഏറെ അലട്ടിയിരുന്ന അദ്ദേഹം 2018 ആഗസ്റ്റ് 7-ന് ചെന്നൈയിലെ കാവേരി ആശുപത്രിയിൽ വച്ച് അന്തരിച്ചു.
മരിക്കുമ്പോൾ അദ്ദേഹത്തിനു 94 വയസ്സായിരുന്നു ജീവിതരേഖ
നാഗപട്ടണം ജില്ലയിലെ തിരുവാരൂരിനടുത്തുള്ള തിരുക്കുവളൈയിൽ മുത്തുവേലരുടെയും അഞ്ജുകം അമ്മയാരുടെയും മകനായി 1924 ജൂൺ 3-നാണ് കരുണാനിധി ജനിച്ചത്.
ദക്ഷിണാമൂർത്തിയെന്നായിരുന്നു അച്ഛനമ്മമാർ നൽകിയ പേര്.
സ്കൂൾ കാലത്തേ നാടകം, കവിത, സാഹിത്യം എന്നിവയിലൊക്കെ തിളങ്ങി.
ജസ്റ്റിസ് പാർട്ടി പ്രവർത്തനങ്ങളിലും അതിന്റെ മുന്നണി പ്രവർത്തകനായ അഴകിരി സാമിയുടെ പ്രഭാഷണങ്ങളിലും ആകൃഷ്ടനായ അദ്ദേഹം പതിമൂന്നാം വയസ്സിൽ സാമൂഹ്യ പ്രവർത്തനങ്ങളിൽ ഇടപെട്ടു തുടങ്ങി.
വിദ്യാർത്ഥികളെ സംഘടിപ്പിക്കാനും അവരുടെ സാഹിത്യ വാസനകളെ പ്രോത്സാഹിപ്പിക്കാനും ഇളൈഞ്ചർ മറു മലർച്ചി എന്ന സംഘടന രൂപീകരിച്ചു പ്രവർത്തിച്ചു.
ഇത് പിന്നീട് സംസ്ഥാനം മുഴുവൻ വ്യാപിച്ച വിദ്യാർത്ഥി കഴകമായി മാറി.
കുട്ടിക്കാലത്തേ രാഷ്ട്രീയാഭിമുഖ്യം പ്രകടിപ്പിച്ച കരുണനിധി ഹിന്ദി വിരുദ്ധ സമരത്തിന്റെ മുന്നണിയിലുണ്ടായിരുന്നു.
പെരിയോരുമായി ബന്ധപ്പെട്ട് പ്രവർത്തിച്ചു തുടങ്ങിയ അദ്ദേഹം ഈറോഡ് നിന്നും പ്രസിദ്ധീകരിച്ചിരുന്ന കുടിയരശ് എന്ന പത്രത്തിൽ പ്രവർത്തിച്ചു.
പിന്നീട് മുരസൊലി എന്ന പത്രം ദ്രാവിഡ ആശയങ്ങളുടെ പ്രചാരത്തിനായി സ്ഥാപിച്ചു.
ഇക്കാലത്താണ് രാജകുമാരി എന്ന സിനിമയിലെ സംഭാഷണങ്ങളെഴുതാനായി കോയമ്പത്തൂരിലെ ജൂപ്പിറ്റർ പിക്ചേഴ്സ് അദ്ദേഹത്തെ സമീപിക്കുന്നത്.
പെരിയാരോട് അനുമതി ചോദിച്ചെങ്കിലും അദ്ദേഹം നിരുത്സാഹപ്പെടുത്തുകയാണുണ്ടായത്.
ഈ സിനിമയിൽ മുഖ്യ വേഷം ചെയ്ത  എം.ജി.ആറുമായി സൗഹൃദത്തിലായി.
ഗാന്ധിജിയുടെ ആരാധകനായിരുന്ന എം.ജി.ആറിനെ ദ്രാവിഡൻ ആശയങ്ങളിലേക്കാകർഷിച്ചത് കരുണാനിധിയായിരുന്നു.
കെ. കാമരാജിന് ശേഷം മുഖ്യമന്ത്രിയായി വീണ്ടും തിരഞ്ഞെടുപ്പിൽ വിജയിച്ച ആദ്യ നേതാവായി.
മാക്‌സിം ഗോർക്കിയുടെ ‘മദറി’ന്റെ തമിഴ് പരിഭാഷ ഉൾപ്പെടെ ഇരുനൂറോളം പുസ്തകങ്ങൾ രചിച്ചു.
ഇരുപതാം വയസ്സിൽ ആദ്യ ചിത്രമായ ‘രാജകുമാരി’ക്കു തിരക്കഥയെഴുതി.
തുടർന്ന് എഴുപതോളം തിരക്കഥകളും നൂറോളം പുസ്‌തകങ്ങളും രചിച്ചു.
വിദ്യാഭ്യാസക്കാലത്ത് തന്നെ സാഹിത്യാഭിരുചി പ്രകടമാക്കി.
കവിതകൾ, തിരക്കഥകൾ, നോവലികൾ, ജീവചരിത്രങ്ങൾ, ചരിത്ര നോവലുകൾ, നാടകങ്ങൾ, ചലച്ചിത്ര ഗാനങ്ങൾ എന്നിങ്ങനെ പരന്ന് കിടക്കുന്നതാണ് അദ്ദേഗത്തിന്റെ സാഹിത്യ സംഭാവനകൾ.
1971ൽ അണ്ണാമലൈ സർവകലാശാല ഓണററി ഡോക്ടേറ്റ് നൽകി അദ്ദേഹത്തെ ആദരിച്ചു.
തേൻപാണ്ടി സിങ്കം എന്ന പുസ്തകത്തിന് തമിഴ് സർവകലാശാല രാജ രാജനൻ പുരസ്‌കാരം ലഭിച്ചിട്ടുണ്ട്.
അഭിമന്യു എന്ന പുരാണ ചിത്രത്തിനായി സംഭാഷണങ്ങളെഴുതിയെങ്കിലും ചിത്രത്തിൽ പേരുണ്ടായിരുന്നില്ല.
നിരാശനായ അദ്ദേഹം തിരുവാരൂരേക്ക് മടങ്ങി രാഷ്ട്രീയ പ്രവർത്തനങ്ങളിൽ സജീവമായി.
സേലം മോഡേൺ തിയേറ്റേഴ്സിനു വേണ്ടി സിനിമാഗാനങ്ങളെഴുതിയിരുന്ന കവി കെ.എം. ഷരീഫിന്റെ പരിചയത്തിൽ 1949-ൽ മോഡേൺ തിയേറ്റേഴ്സിൽ പ്രതിമാസം അഞ്ഞൂറ് രൂപ ശമ്പളത്തിൽ ജോലിക്ക് ചേർന്നു.
കണ്ണദാസനെ പോലെയുള്ള പ്രതിഭകളുമായി ഇക്കാലത്ത് സൗഹൃദത്തിലായി.
മോഡേൺ തിയറ്റേവ്സ് ഉടമയായിരുന്ന ടി.ആർ. സുന്ദരത്തിന്റെ ആഗ്രഹ പ്രകാരം മന്ത്രികുമാരി എന്ന അദ്ദേഹത്തിന്റെ നാടകം സിനിമയാക്കിയപ്പോൾ അതിന് തിരക്കഥയും സംഭാഷണവും രചിച്ചു.
എല്ലിസ്.
ആർ. ഡങ്കണായിരുന്നു സംവിധായകൻ.
ജാതിമത ശക്തികളുടെ ശക്തമായ എതിർപ്പിനിടയിലും ചിത്രം പ്രദർശന വിജയം നേടി.
ഭാര്യമാർ പത്മാവതി രാസാത്തി അമ്മാൾ ദയാലു അമ്മാൾ
ആൺ മക്കൾ എം.കെ. മുത്തു എം.കെ. അഴഗിരി എം.കെ. സ്റ്റാലിൻ എം.കെ. തമിഴരസ്
പെൺ മക്കൾ സെൽവി കനിമൊഴി
കരുണാനിധിയുടെ മൂന്നാമത്തെ മകനായ എം.കെ. സ്റ്റാലിൻ , നിലവിൽ തമിഴ്നാട് മുഖ്യമന്ത്രിയാണ്.
രണ്ടാമത്തെ മകൻ എം.കെ. അഴഗിരി 2009-ലെ ഡോ. മന്മോഹൻ സിങ് മന്ത്രിസഭയിൽ കേന്ദ്രമന്ത്രിയും കനിമൊഴി രാജ്യസഭാംഗവുമായിരുന്നു.
സിനിമയിൽ കഥ / തിരക്കഥ /സംഭാഷണം എഴുതിയവ കണ്ണമ്മ മണ്ണിൻ മൈന്തൻ പരാശക്തി പുതിയ പരാശക്തി മന്ത്രികുമാരി പാലൈവന റോജാക്കൾ നീതിക്കു തണ്ടനൈ പാസ പറൈവകൾ പാടാത തേനീകൾ പാലൈവന പൂക്കൾ മനോഹര ഉളിയിൻ ഓസൈ 'പൂംപുഹാർ ഇളൈഞ്ചൻ നാടകങ്ങൾ ചിലപ്പതികാരം മണിമകുടം ഒരേ രക്തം പഴനിയപ്പൻ തൂക്കുമേടൈ കാകിതപ്പൂ നാനേ അറിവളി വെള്ളികിഴമൈ ഉദയസൂരിയൻ കൃതികൾ കുറളോവിയം നെഞ്ചുക്ക് നീതി തെൽപാപ്പിയ ഉരൈ സംഗ തമിഴ് റോമാപുരി പാണ്ഡ്യൻ തെൻപാണ്ടി സിങ്കം വെള്ളിക്കിഴമൈ ഇനിയവൈ ഇരുപത് സംഗ തമിഴ് പൊന്നർ സംഘർ തിരുക്കുറൾ ഉരൈ മരണം
2016 ഒക്ടോബറിൽ മോശം ആരോഗ്യസ്ഥിതിയെത്തുടർന്ന് കരുണാനിധി, തന്റെ രാഷ്ട്രീയ പരിപാടികളുടെ എണ്ണം കുറയ്ക്കുകയുണ്ടായി.
2018 ജൂൺ 3-ന് നടന്ന തന്റെ 94-ാം പിറന്നാൾ ചടങ്ങിലാണ് കരുണാനിധി അവസാനമായി പങ്കെടുത്തത്.
2018 ജൂലൈ 28-ന് കരുണാനിധിയുടെ ആരോഗ്യനില അതിഗുരുതരമാവുകയും ചികിത്സയ്ക്കായി ചെന്നൈ നഗരത്തിൽ സ്ഥിതി ചെയ്യുന്ന കാവേരി ആശുപത്രിയിൽ പ്രവേശിപ്പിക്കുകയും ചെയ്തു.
മൂത്രാശയത്തിലുണ്ടായ അണുബാധയായിരുന്നു കാരണം.
പിന്നീട് അദ്ദേഹത്തിന്റെ ആരോഗ്യനിലയിൽ നേരിയ പുരോഗതിയുണ്ടായെങ്കിലും ഓഗസ്റ്റ് 6-ന് വൈകുന്നേരത്തോടെ നില വീണ്ടും മോശമായി.
നിരവധി ആളുകളാണ് കാവേരി ആശുപത്രി പരിസരത്ത് ഈ ദിവസങ്ങളിൽ തടിച്ചുകൂടിയത്.
ആജന്മ നിരീശ്വരവാദിയായിരുന്നിട്ടും കരുണാനിധിയ്ക്കുവേണ്ടി പ്രാർത്ഥനകൾ നടക്കുകയുണ്ടായി.
ഓഗസ്റ്റ് 7-ന് രാവിലെ ആന്തരികാവയവങ്ങളുടെ പ്രവർത്തനങ്ങൾ തകരാറിലായതായി വാർത്തകൾ വന്നു.
ഒടുവിൽ, അന്ന് വൈകുന്നേരം 6:10-ന് അദ്ദേഹത്തിന്റെ ഹൃദയം നിലച്ചു.
94 വയസ്സായിരുന്നു.
തമിഴ്നാട് സർക്കാർ 2018 ഓഗസ്റ്റ് 8-ന് പൊതു അവധി പ്രഖ്യാപിക്കുകയും കരുണാനിധിയുടെ മരണത്തിനുശേഷം 7 ദിവസങ്ങൾക്ക് ദുഖാചരണം നടത്തണമെന്ന് അറിയിക്കുകയും ചെയ്തു.
കരുണാനിധിയുടെ മൃതദേഹം ചെന്നൈ ഗോപാലപുരത്തെ വസതിയിലും രാജാജി ഹാളിലും പൊതുദർശനത്തിന് വച്ചശേഷം മറീന ബീച്ചിൽ അണ്ണാദുരൈ, എം.ജി. രാമചന്ദ്രൻ, ജയലളിത എന്നിവരുടെ അന്ത്യവിശ്രമസ്ഥാനങ്ങൾക്കടുത്ത് പൂർണ്ണ ഔദ്യോഗിക ബഹുമതികളോടെ സംസ്കരിച്ചു.
പ്രധാനമന്ത്രി നരേന്ദ്ര മോദി , കോൺഗ്രസ് അദ്ധ്യക്ഷൻ രാഹുൽ ഗാന്ധി , കേരള മുഖ്യമന്ത്രി പിണറായി വിജയൻ , നടന്മാരായ കമൽ ഹാസൻ , രജനീകാന്ത് , അജിത്ത് എന്നിവരുൾപ്പെടെ നിരവധി പ്രമുഖർ അദ്ദേഹത്തിന്റെ ശവസംസ്കാരച്ചടങ്ങിൽ പങ്കെടുത്തു.
കേന്ദ്ര സർക്കാർ, 2018 ഓഗസ്റ്റ് 8-ന് ദേശീയ തലത്തിൽ ദുഖാചരണം നടത്തമെന്ന് അറിയിക്കുകയുണ്ടായി.
ഇതേ ദിവസം ദേശീയ തലസ്ഥാനമായ ഡൽഹി, എല്ലാ സംസ്ഥാനങ്ങളുടെയും തലസ്ഥാനങ്ങൾ എന്നിവിടങ്ങളിൽ ദേശീയ പതാക പകുതി താഴ്ത്തിക്കെട്ടണമെന്നും കേന്ദ്ര സർക്കാർ അറിയിച്ചിരുന്നു.
കർണ്ണാടക, ബീഹാർ എന്നീ സംസ്ഥാനങ്ങളിലെ സർക്കാരുകൾ യഥാക്രമം ഒന്ന്, രണ്ട് ദിവസങ്ങൾക്ക് ദുഖാചരണം പ്രഖ്യാപിക്കുകയുണ്ടായി.
പുരസ്കാരങ്ങൾ അവലംബം 1 2 ↑ https://www.mathrubhumi.com/news/india/m-karunanidhi-passed-away--1.3040633 ↑ ↑ ↑ Karunanidhi wins for record 11th time - Sify.com ↑ https://indianexpress.com/article/india/karunanidhi-dead-5294661 ↑ {{ cite journal }} : Check date values in: | accessdate= ( help ) ; Unknown parameter | coauthors= ignored ( | author= suggested) ( help ) ↑ ↑ ↑ {{ cite web }} : Cite has empty unknown parameter: | 1= ( help ) ↑ ↑ ↑ അധിക വായനയ്ക്ക് പുറം കണ്ണികൾ
ക്രിസ്റ്റീൻ കോയ് വിന്റർബോൺ വിന്റർബോൺ 2012 ൽ
ഒട്ടാഗോ യൂണിവേഴ്സിറ്റിയിലെ പാത്തോളജി പ്രൊഫസറാണ് ക്രിസ്റ്റീൻ കോയ് വിന്റർബോൺ .
ജൈവ രസതന്ത്രത്തിലെ ഫ്രീ റാഡിക്കലുകളെക്കുറിച്ചുള്ള ഗവേഷണം ക്രിസ്റ്റീന്  2011ലെ റഥർഫോർഡ് മെഡൽ നേടിക്കൊടുത്തു.
ഇതു കൂടാതെ ഈ ഗവേഷണത്തിന് മാർസ്ഡെൻ മെഡലും ലഭിച്ചിട്ടുണ്ട്.
ന്യൂസിലൻഡ് രണ്ട് പ്രധാന ശാസ്ത്ര ശാഖകളിലെ പ്രമുഖ പുരസ്കാരങ്ങളാണിവ.
1970 ൽ ഒട്ടാഗോ സർവകലാശാലയിലെ ക്രൈസ്റ്റ്ചർച്ച് മെഡിക്കൽ സ്‌കൂളിൽ സ്ഥാനം നേടുന്നതിനുമുമ്പ് വിന്റർബോൺ ബയോകെമിസ്ട്രിയിൽ പിഎച്ച്ഡി ചെയ്തു.
മനുഷ്യകോശങ്ങൾ അവയുടെ സാധാരണ പ്രവർത്തനത്തിന്റെ ഭാഗമായി ഫ്രീ റാഡിക്കലുകളെ ഉൽ‌പാദിപ്പിക്കുന്നുവെന്നും കാൻസർ, സ്ട്രോക്ക്, കൊറോണറി ഹാർട്ട് ഡിസീസ്, ആർത്രൈറ്റിസ് തുടങ്ങിയ രോഗങ്ങളിൽ സംഭവിക്കുന്ന ഫ്രീ റാഡിക്കലുകളുടെ ചില രാസപ്രവർത്തനങ്ങൾ രേഖപ്പെടുത്തുന്ന ആദ്യത്തെ ശാസ്ത്രജ്ഞരിൽ ഒരാളാണ് ക്രിസ്റ്റീൻ.
റഥർഫോർഡ് മെഡൽ നേടിയ ആദ്യ വനിതയായിരുന്നു അവർ.
1997 ലെ ക്വീൻസ് ബർത്ത്ഡേ ഓണേഴ്സിൽ, വിന്റർബോർനെ ന്യൂസിലാന്റ് ഓർഡർ ഓഫ് മെറിറ്റിന്റെ മെഡിക്കൽ ഗവേഷണത്തിനുള്ള സേവനങ്ങൾക്കായി ഓഫീസറായി നിയമിച്ചു.
2012ലെ ക്വീൻസ് ബർത്ത്ഡേ ആന്റ് ഡയമണ്ട് ജൂബിലി ഓണേഴ്സ്  എന്ന ദിവസത്തിൽ ന്യൂസിലാന്റ് ഓർഡർ ഓഫ് മെറിറ്റിന്റെ കമ്പാനിയൻ ആയി സ്ഥാനക്കയറ്റം നൽകി.
ശാസ്ത്രത്തിന് ക്രിസ്റ്റീൻ നൽകിയ സേവനങ്ങൾ പരിഗണിച്ചാണ് ഈ സ്ഥാനക്കയറ്റം നൽകിയത്.
അവലംബങ്ങൾ പുറത്തേക്കുള്ള കണ്ണികൾ ഒറ്റാഗോ യൂണിവേഴ്സിറ്റി പ്രൊഫൈൽ Archived 2020-10-26 at the Wayback Machine .
ക്രിസ്റ്റിൻ വിന്റർബോർ.
RNZ, 2011 ലെ അഭിമുഖം
ക്രിസ്റ്റെൻ സ്റ്റ്യുവർട്ട് ഇംഗ്ലീഷ് വിലാസം https://ml.wikipedia.org/wiki/Kristen_Stewart
ഒരു അമേരിക്കൻ ചലച്ചിത്രനടിയാണ് ക്രിസ്റ്റെൻ സ്റ്റ്യുവർട്ട് (ജനനം: ഏപ്രിൽ 9, 1990).
ട്വിലൈറ്റിലെ ബെല്ല സ്വാൻ ശ്രദ്ധേയമായ കഥാപാത്രമാണ്.
ലോസ് ആഞ്ചലസിലാണ് ക്രിസ്റ്റെൻ ജനിച്ചതും വളർന്നതുമെല്ലാം.